રાજકોટ તા. ૧૬: સામા કાંઠે સંત કબીર રોડ બ્રાહ્મણીયાપરા-૧૧માં ઇમિટેશનની દૂકાન ધરાવતાં લેઉવા પટેલ ગોૈતમ ખોડાભાઇ લીંબાસીયા (ઉ.૩૦) અને તેના કુટુંબી ભાઇ ધર્મેશ વલ્લભભાઇ લીંબાસીયા ઉપર ૧૫/૧૨ના સવારે વિધાનસભા-૬૮ના ભાજપના ઉમેદવાર અરવિંદ ગોરધનભાઇ રૈયાણી, શૈલેષ ગોરધનભાઇ રૈયાણી તથા તેના પિતા ગોરધનભાઇ રૈયાણીએ તમે કોંગ્રેસના ઉમેદવારોનો પ્રચાર કેમ કર્યો હતો? કહી ગાળો દઇ મારકુટ કર્યાની ફરિયાદ નોંધાઇ હતી. આ અંગે નોંધાયેલા ગુનામાં હાલના ધારાસભ્ય અરવિંદભાઇ ગોરધનભાઇ રૈયાણી (ઉ.૪૨), તેમના પિતા ગોરધનભાઇ મનજીભાઇ રૈયાણી (ઉ.૬૫) અને ભાઇ શૈલેષભાઇ બાબુભાઇ રૈયાણી (ઉ.૩૭) (રહે. ત્રણેય કુવાડવા રોડ અલ્કા પાર્ક-૩) પોલીસ મથકમાં હાજર થતાં ધરપકડની વિધી બાદ જામીન મુકત કરાયા છે.